stanford-oval/wikipedia huggingface dataset:
לוק טרדיף
הערות שוליים

↑  Luc Tardif - Assemblée Générale - Franceolympique.com
↑  Marie Rialland (2006-05-01). "Luc Tardif : "Le hockey sur glace français a un bel avenir"". linternaute.com. נבדק ב-2017-05-08..
↑  Luc Tardif new IIHF President
↑  IIHF - Luc Tardif, IIHF International Ice Hockey Federation (באנגלית)
| 0 | 1 | 2 |
| --- | --- | --- |
| הקודם: רנה פאסל | נשיא פדרציית ההוקי קרח הבינלאומית 25 בספטמבר 2021– | הבא: |
לארס ברג

| --- | --- |
אין תמונה חופשית
 לידה:  1901
 פטירה:  1969  (בגיל 68 בערך)
 מדינה:  שוודיה שוודיה
 מקצוע:  דיפלומט
 מידע חסיד אומות העולם
 מקום ההצלה:  בודפשט, הונגריה
 אופן ההצלה:  סיפק מסמכים מזויפים ליהודים
 תאריך הכרה:  13 ביולי 1982
 מקום ההכרה:  יד ושם
 אופן הנצחה:  עץ בשדרת חסידי אומות העולם
 פרסים והוקרה:  חסיד אומות העולם (13 ביולי 1982) 
 קישורים חיצוניים
 יד ושם:  לארס ברג
 
לארס ברג (בשוודית: Lars Berg;‏ 1901–1969) היה דיפלומט שוודי, שהוכר כחסיד אומות העולם.
ביוגרפיה

ברג נולד בנורווגיה. בבגרותו עבד בשגרירות השוודית בהונגריה, שעובדיה זייפו מסמכים עבור משפחות יהודיות שחצו את הגבול בהונגריה.
ברג הצטרף לקבוצת דיפלומטים שוודים בבודפשט, בראשות ראול ולנברג, אשר סיפקה מסמכים מזויפים ליהודים, ותמכה בקבוצות שעזרו ליהודים לנוע ממקום למקום.
בנוסף נזקפת לזכותו של ברג הצלת פיטר זוואק ומשפחתו, אשר נמצאו על ידי חיילי "צלב החץ". במסגרת זאת, הצליח ברג לחלצם מידי החיילים שביקשו להוביל אותם אל נהר דנובה על מנת לירות בהם. ברג רץ אל הבניין בו הוחזקו, תוך שהוא מנופף במקלע וצועק שהבית נתון להגנה שוודית.
בסיום המלחמה פרסם ברג ספר בשוודית, אשר גולל את כל המאורעות אשר חלפו עליו ועל עמיתיו. ברג היה למעשה אחד האחרונים, שראו את ולנברג בחיים. הוא נעצר יחד עמו על ידי הסובייטים, אך שוחרר בעוד שוולנברג הועבר למוסקבה. ספרו שפך אור על סיפור היעלמותו של ולנברג. הספר פורסם בשוודיה בשנת 1949, אך נעלם מן המדפים תוך שבועות בודדים ולא ניתן היה למצוא אותו. ב-1990 יצאה לאור גרסה מתורגמת לאנגלית שהיוותה ראיה מוצקה לפרשת היעלמותו של ולנברג.
ב-13 ביולי 1982 הוכר לארס ברג כחסיד אומות העולם יחד עם עמיתו קארל איבן דניאלסון, וניטע לכבודו עץ בגן חסידי אומות עולם.
לקריאה נוספת

"הספר שנעלם: מה שקרה בבושפט" - ברג לארס, אתר אמזון
הערות שוליים

1 2  לארס ברג, באתר גורלו של ראול
↑  לארס ברג, תיק יד ושם, ארכיון יד ושם תיק 2423
↑  אתר חסידי אומות עולם, באתר יד ושם (באנגלית)
| --- | --- |
בקרת זהויות :  ISNI: 0000 0000 5340 1562  LCCN: n88673380  NTA: 073571377  SELIBR: 304847  VIAF: 75437926   WorldCat (עם VIAF): 75437926
לוק טיטנסור

| --- | --- |

 לידה:  3 בנובמבר 1989 (בן 34) הייווד, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2003 
 מקום לימודים:  תיכון הייווד קומיוניטי 
 פרופיל ב-IMDb
 
לוק ג'יימס טיטנסור  (באנגלית: Luke James Tittensor נולד ב-3 בנובמבר 1989) הוא שחקן אנגלי הידוע בעיקר בזכות תפקידו כקרל גלאגר בסדרת הטלוויזיה " לגדול בלי בושה" (תפקיד שחלק עם אחיו התאום, אליוט טיטנסור ) ותפקידו כדאז עדן באופרת הסבון "אמרדייל".
קריירה

לוק טיטנסור ואחיו התאום, אליוט, הופיעו באופרת הסבון "ברוקסייד" .
בעונה הראשונה של סדרת הטלוויזיה המשודרת בערוץ 4, "לגדול ללא בושה" האחים טיטנסור חלקו את התפקיד של קרל גלאגר. אליוט המשיך לשחק את התפקיד של קארל לאחר שלוק עזב את הסדרה.
לוק הופיעה לראשונהבאופרת הסבון "אמרדייל", ב-2003. הוא המשיך לשחק בסדרה עד אפריל 2009, אז בוטל חוזהו עקב הרשעה פלילית.
בשנת 2010, טיטנסור גילם את תלמיד גיי קונור בסדרת הטלוויזיה "ווטרלו רואד" .  הוא הופיע בפרק של הסדרה "נפגעים" בינואר 2011  ושיחק את התפקיד של ניית'ן בפרק הראשון של סדרת הדרמה "The Body Farm" בספטמבר 2011.
בשנת 2012, גילם טיטנסור את דמותו של ליאם בסדרת הטלוויזיה הולבי סיטי.  טיטנסור הופיע בסדרת הטלוויזיה "מלחמת העולם שלנו" בתור פאדי קנדי בשנת 2014.  כמו כן בשנת 2014, הוא גילם את היפוליט בסרט "מאדאם בובארי ".
טיטנסור שיחק בפרק של הסדרה Moving On במרץ 2014.
בשנת 2022 הופיע בפרק בסדרת הטלוויזיה בית הדרקון. בסדרה הוא משחק לצד אחיו והם מגלמים תאומים וחברים במשמר המלך של המלך וייסריז הראשון.
חיים אישיים

לוק הוא אחיו התאום הזהה של אליוט טיטנסור .
הרשעה פלילית

ב-23 במרץ 2009, הודה לוק באשמת חבלה חמורה נגד נער בן 16 ללא שם ברוצ'דייל ב-15 בפברואר 2008, שהותירה את הקורבן עם שבר בלסת.  חוזהו באופרת הסבון "אמרדייל" הופסקה באפריל 2009 עקב הרשעתו, כאשר הופעתו האחרונה בסדרה התרחשה באותו חודש. ב-29 באפריל 2009, נדון טיטנסור לתשעה חודשי מאסר על תנאי בגין התקיפה. הוא גם חויב להשלים 200 שעות עבודות שירות ולשלם פיצויים של 1,000 פאונד לקורבן.
הערות שוליים

↑  "Births England and Wales 1984-2006". נבדק ב-24 ביולי 2018. {{cite web}}:  (עזרה)
↑  "Shameless star Elliott Tittensor attacked after court appearance". Mirror. 2 בנובמבר 2010. {{cite web}}:  (עזרה)
↑  "Emmerdale actor Luke Tittensor admits brutal assault". Manchester Evening News. 26 במרץ 2009. {{cite web}}:  (עזרה)
↑  "Emmerdale star sacked over attack". BBC. 21 באפריל 2009. נבדק ב-24 ביולי 2018. {{cite web}}:  (עזרה)
↑  McLennan, Patrick. "The Fisher family are feuding | Episode | Waterloo Road". What's on TV. נבדק ב-8 בפברואר 2020. {{cite web}}:  (עזרה)
↑  "BBC One - Casualty, Series 25, A Lion Roars". BBC. נבדק ב-8 בפברואר 2020. {{cite web}}:  (עזרה)
↑  "BBC One - The Body Farm, Episode 1". BBC. נבדק ב-8 בפברואר 2020. {{cite web}}:  (עזרה)
↑  Simon, Jane (13 במרץ 2012). "Eddi's kid brother turns up in Holby City". Mirror. {{cite web}}:  (עזרה)
↑  "BBC Three - Our World War, Pals, The first day of the Somme". BBC. נבדק ב-8 בפברואר 2020. {{cite web}}:  (עזרה)
↑  Chang, Justin (1 בספטמבר 2014). "Telluride Film Review: 'Madame Bovary'". {{cite web}}:  (עזרה)
↑  "BBC One - Moving On, Series 6, The Beneficiary". BBC. נבדק ב-8 בפברואר 2020. {{cite web}}:  (עזרה)
↑  David Craig וLewis Knight, Meet the cast of House of the Dragon, the Game of Thrones prequel series, Radio Times, ‏3 ביולי 2022
↑  "Soap actor admits teenager attack". 23 במרץ 2009. נבדק ב-24 ביולי 2018 – via news.bbc.co.uk. {{cite web}}:  (עזרה)
↑  "Former Emmerdale star sentenced". 29 באפריל 2009. נבדק ב-24 ביולי 2018 – via news.bbc.co.uk. {{cite web}}:  (עזרה)
כריס פיליפס

כריס פיליפס (בגרמנית: Chris Philipps; נולד ב-8 במאי 1994) הוא כדורגלן לוקסמבורגי המשחק בווילץ 71 בעמדת הבלם.
קריירה

פיליפס התחיל את הקריירה שלו במחלקת הנוער של מץ אלייה בגיל 13 מאצטלה אטלברוק. בעונת 2012/2013 פיליפס הצטרף לקבוצת המילואים של המועדון, וב-24 במאי 2013 פיליפס ערך את הופעת הבכורה שלו בקבוצה הבוגרת בהפסד 1-0 לבולון. ב-31 באוגוסט 2013 פיליפס הבקיע את שער הבכורה שלו בקריירה בניצחון 0-5 נגד אמנוויל.
בקיץ 2015 פיליפס הושאל לפרוסן מינסטר מהבונדסליגה השלישית עד לסיום העונה.
ב-2 בפברואר 2018 חתם בלגיה ורשה מליגת העל הפולנית.
בינואר 2020, פיליפס חתם בלומל.
ב-8 בנובמבר 2020, פיליפס חתם בווילץ 71 מליגת העל הלוקסמבורגית.
פיליפס ערך את הופעת הבכורה שלו בנבחרת לוקסמבורג ב-29 בפברואר 2012 בניצחון 1-2 נגד מקדוניה. ב-26 במרץ 2013 פיליפס הורחק בהפסד 3-0 לפינלנד.
ליונל רובינס

| --- | --- |

 לידה:  22 בנובמבר 1898 סיפסון, הממלכה המאוחדת 
 פטירה:  15 במאי 1984 (בגיל 85) לונדון, הממלכה המאוחדת 
 מקום לימודים:  יוניברסיטי קולג' לונדון  בית הספר לכלכלה של לונדון 
 מוסדות:  בית הספר לכלכלה של לונדון 
 תלמידי דוקטורט:  ניקולס קלדור, Amiya Kumar Dasgupta, Victor Gregory Edelberg, אבא לרנר, פרנק האן, ויליאם באומול, Bernard Corry 
 פרסים והוקרה:  מסדר האמבט  עמית האקדמיה הבריטית 
 בן או בת זוג:  Iris Elizabeth Harris Gardiner (2 באוגוסט 1924–?) 
 צאצאים:  אן רובינס, ריצ'ארד רובינס 
 
ליונל רובינס (באנגלית: Lionel Robbins;‏ 22 בנובמבר 1898 – 15 במאי 1984) היה כלכלן בריטי, אשר התפרסם בעיקר בשל עבודתו "מאמר על החשיבות של מדעי הכלכלה". רובינס מילא תפקיד חשוב בהסטת הכלכלה האנגלו-סקסית מהגישה המרשליסטית (כפי שנהגתה על ידי אלפרד מרשל) אל עבר הגישה הקונטיננטלית.
רובינס היה בעל השפעה לא רק ככלכלן, אלא גם בקידום מערכת ההשכלה הגבוהה בבריטניה. "דו"ח רובינס" שכתב בשנות ה-60 וה-70 הוביל להתרחבות מערכת ההשכלה הגבוהה בבריטניה ולהפיכתה למערכת הלימוד האוניברסיטאית הנוכחית במדינה. מערכת האוניברסיטאות שהוקמה בעקבות הדו"ח, נתנה מענה לא רק לכמויות הסטודנטים הגדולות במדינה, אלא גם התאימה את עצמה לצורכי החברה הבריטית.
עבודתו של רובינס השפיעה בצורה ניכרת על הפצת ההשכלה הגבוהה לחלקים רחבים בחברה.
לורד ליונל רובינס נבחר עמית האקדמיה הבריטית בשנת 1942 והיה נשיאה בשנים 1962 – 1967.
הערות שוליים

↑  TBA, Past Presidents of the British Academy (אורכב 17.05.2020 בארכיון Wayback Machine).
| --- | --- |
בקרת זהויות :  NLI: 987007267168405171  PLWABN: 9810658626805606  BIBSYS: 90621338  BNE: XX1090855  BnF: cb12179548m (data)  CANTIC: a10147032  CiNii: DA01382977  GND: 118979337  ICCU: RAVV034868  ISNI: 0000 0001 2277 5315  LCCN: n79054086  LNB: 000028404  MGP: 203360  NDL: 00454330  NKC: jn20010601446  NTA: 068602944  SELIBR: 245506  SNAC: w6jq4pps  SUDOC: 03036552X  Trove: 958796  VIAF: 24644416   WorldCat (עם VIAF): 24644416
לארס גוסטפסון

| --- | --- |

 לידה:  17 במאי 1936 וסטרוס, שוודיה 
 פטירה:  3 באפריל 2016 (בגיל 79) סטוקהולם, שוודיה 
 מדינה:  שוודיה 
 מקום לימודים:  אוניברסיטת אופסלה 
 שפות היצירה:  שוודית 
 תקופת הפעילות:  מ-1957 
 בן או בת זוג:  Madeleine Gustafsson 
 פרסים והוקרה:  פרס סלמה לגרלף (2009)  פרס גרינצנה קאבור (1996)  Svenska Dagbladet Literature Prize (1960)  קצין מסדר האמנויות והספרות (1986)  Tomas Tranströmer prize (2006)  Carl Emil Englund prize (1983)  John Landquist Prize (2008)  Litteraturfrämjandets stora romanpris (1979)  Övralidspriset (1987)  Pilot Prize (1996)  Henrik Steffens Prize (1986)  Sveriges Radio's Poetry Prize (1990)  Zbigniew Herbert International Literary Award (2016)  פרס סיינה אקבלד-אלדה (1986)  פרס נונינו (2016)  הפרס השוודי הבינלאומי השנתי (1993)  פרס תומאס מאן (2015)  פרס בלמן (1990)  פרס המסאי האירופאי על שם שארל ויון (1983)  מלגת גוגנהיים (1994)  ליטריס אט ארטיבוס (2006)  מדליית גתה (2009)  פרס אניארה (2003)  הפרס הנורדי של האקדמיה השוודית (2014)  הפרס הגדול של Samfundet De Nio (1990)  Nils Ferlin Prize (2012)  פרס הספרות של אפטונבלודט (1962)  עיטור הכבוד של הרפובליקה הפדרלית של גרמניה  בפסקה זו רשומה אחת נוספת שטרם תורגמה 
 אתר רשמי
 
לארס גוסטפסון ב-2008

לארס גוסטפסון (בשוודית: Lars Erik Einar Gustafsson; ‏17 במאי 1936 – 3 באפריל 2016) היה פילוסוף, מחבר וחוקר שוודי.
חייו

גוסטפסון נולד בווסטרוס, סיים את לימודי התיכון שלו בגימנסית ווסטרוס והמשיך לאוניברסיטת אופסלה, וקבל את תואר המוסמך (licentiate) בשנת 1960 ואת הדוקטורט שלו בפילוסופיה תאורטית בשנת 1978. ב-1982 היגר לארצות הברית ושם התגייר. הוא חי באוסטין, טקסס, עד שנת 2003, וחזר לשוודיה. משנת 1983 כיהן כפרופסור באוניברסיטת טקסס באוסטין, שם לימד פילוסופיה וכתיבה יצירתית, עד לחודש מאי 2006, עם פרישתו לפנסיה.
גוסטפסון היה אחד הסופרים השוודיים הפוריים ביותר מאז אוגוסט סטרינדברג. מאז סוף 1950 הוא הפיק זרימה שופעת של שירה, רומנים, סיפורים קצרים, מאמרי ביקורת, ומאמרי מערכת. הוא גם זכה להכרה בינלאומית עם פרסים ספרותיים במדינות רבות ובהם: צרפת (Prix International Charles Veillon des Essais) בשנת 1983, דנמרק (Heinrich Steffens Preis) בשנת 1986, איטליה (Una Vita per la Litteratura) בשנת 1989, אמריקה (John Simon Guggenheim Memorial Foundation Fellowship for poetry) בשנת 1994, ועוד. כן היה מועמד לפרס נובל לספרות. כתביו החשובים תורגמו ל-15 שפות וג'ון אפדייק שיבח את ספרו של גוסטפסון מותו של כוורן בספרו Hugging The Shore המכיל אוסף ביקורת ספרותיות.
מותו של כוורן, שנכתב בשנת 1978, הוא הרומן עטור התשבחות והמצליח ביותר של גוסטפסון.
ספרו The Cracks in the Wall ‏(Sprickorna i Muren) עובד לסרט מסחרי שוודי.
בעוד שבעיית הזהות נעשתה לנושא המגדיר את כתביו של גוסטפסון, הביקורת החברתית שלו לא פעם הכעיסה את האליטה התרבותית השוודית. כתוצאה מכך הוא נתפס כסופר שנוי במחלוקת בשוודיה ולא אומץ על ידי הממסד.
כשנשאל איפה הוא מוצא את ההשראה שלו, ענה גוסטפסון: "אני מקשיב. אני מקשיב ואני מסתכל. יצירתיות אינה יודעת כללים. אתה יכול לקבל את רעיון לרומן ממשהו שמישהו אומר קטן, או סתם פרצוף שאתה רואה. רב פעם אמר לי שכאשר אלוהים דבר אל משה בסנה, זה לא היה בקולו רועם, זה היה בקול חלש מאוד. אתה צריך להקשיב היטב לקול שאתה צריך להיות מאוד חד".
מספריו

לארס גוסטפסון, ההצרחה השלישית של ברנארד פוי, תרגום רות שפירא, הוצאת עם עובד, 1989
לארס גוסטפסון, מותו של כוורן, תרגום יעל ולדמן, הוצאת זמורה-ביתן, 1994
הערות שוליים

↑  A Breach in the Wall
| --- | --- |
בקרת זהויות :  NLI: 987007262290505171  PLWABN: 9810564778905606  BIBSYS: 90074828  BNE: XX982564  BnF: cb119065569 (data)  CiNii: DA00824504  GND: 118699415  ICCU: CFIV107516  ISNI: 0000 0001 2283 9737  KulturNav: c1945346-e72b-46d4-b47c-4b3ff34de056  LCCN: n78092913  LNB: 000075095  NDL: 00513648  NKC: ola2003172208  NLA: 35158437  NLK: KAC202288816  NSK: 000003526  NTA: 068891652  RERO: 02-A003332531  SELIBR: 188966  SNAC: w60586df  SUDOC: 026910748  Trove: 845945  VcBA: 495/145421  VIAF: 108568143   WorldCat (עם VIAF): 108568143 
ערך זה הוא קצרמרבנושא שוודים ובנושא סופרים. אתם מוזמנים לתרום לוויקיפדיה ו.
ל' בשבט

ל' בשבט הוא היום השלושים בחודש החמישי 
בשנה העברית, למניין החודשים מתשרי, והיום השלושים בחודש האחד עשר 
למניין החודשים מניסן.
על פי הלוח העברי הקבוע, פרשת בר המצווה של ילד שנולד בל' שבט היא, ברוב השנים, פרשת תרומה. אבל אם בר המצווה חל בשנה חסרה המתחילה בשבת (שנה מקביעות זחא או זחג) פרשת בר המצווה היא פרשת משפטים.
חגים ומועדים

א' דראש חודש אדר (ובשנה מעוברת – א' דראש חודש אדר א')
"יום המשפחה" – במדינת ישראל חוגגים את "יום האם" שהורחב ל"יום המשפחה"
אירועים היסטוריים

ה'תכ"א – טקס הוצאה להורג לאחר המוות נערך לאוליבר קרומוול, 3 שנים לאחר מותו
ה'תקנ"ו – אחרי למעלה מ-60 שנה, יורד קיסר סין, צ'יינלונג, מכס השלטון
ה'תקנ"ז – בנק אנגליה מנפיק את שטר הליש"ט (פאונד) הראשון
ה'תרנ"ו – התפרסם ספרו של בנימין זאב הרצל, "מדינת היהודים"
ה'תש"ו – טריגווה לי נבחר למזכ"ל האו"ם הראשון
ה'תשכ"ז – מאושר התיקון ה-25 לחוקת ארצות הברית, המסדיר את העברת סמכויות הנשיא לסגנו
ה'תשס"ד – 8 הרוגים בפיגוע התאבדות באוטובוס סמוך לגן פעמון הדרור בירושלים
נולדו

ה'תר"ה – הרב יעקב דוד וילובסקי (הרידב"ז), פוסק הלכה נחשב, ורבן של סלוצק ושל צפת (נפטר בתשרי ה'תרע"ד)
ה'תרכ"ט – אלזה לסקר-שילר, משוררת יהודייה גרמניה (נפטרה ב-ה'תש"ה)
ה'תרצ"ז – הרב אליעזר ולדמן, ראש ישיבת ההסדר "ניר קריית ארבע", ממייסדי ההתנחלות בחברון וחבר הכנסת מטעם התחיה
ה'תש"ם – קלמי סבן, כדורגלן ישראלי
נפטרו

ה'תקפ"ז – רבי מנחם מנדל משקלוב, רב ומקובל, תלמיד הגר"א ומראשי עליית תלמידי הגר"א. לאחר עלייתו היה מנהיג הפרושים בצפת ובירושלים.
ה'תרנ"ה – הרב שמואל אברהם אבא הגר, אדמו"ר בהורודנקה משושלת חסידות ויז'ניץ. (נולד בה'תרכ"ה)
ה'תרס"ה – רבי אברהם אבא הורוביץ ממעליץ, האדמו"ר הראשון משנדישוב. (נולד בה'תקפ"ג)
ה'תרצ"א – הרב יעקב איסקולסקי, רב ליטאי-אמריקאי
ה'תרצ"ד – הרב ירוחם פישל פערלא, רב בוורשה, ומחבר חיבור מקיף על מניין המצוות שלרס"ג. (נולד בה'תר"ו)
ה'תרצ"ד – הרב אהרן הכהן, מחכמי תימן, דיין וראש ישיבת בית שרעבי. (נולד בה'תר"א)
ה'תש"ט – הרב מאיר סטולביץ, רב ליטאי בסוף ימיו בשכונת זיכרון משה בירושלים
ה'תשט"ז – עזריאל קרליבך, עיתונאי ופובליציסט, מייסד ועורך "מעריב". (נולד בה'תר"ע)
ה'תשע"ג – הרב פרופ' דוד הרטמן. (נולד בה'תרצ"ב)
ה'תשע"ט – אריק רודיך, מוזיקאי ישראלי.בשנה פשוטה, יום השנה (יארצייט) למתים ביום ל' באדר א' בשנה מעוברת:
ה'תש"ח – אריה לייב יפה, משורר ומנהיג ציוני (נולד בה'תרל"ה)
כ"ט בשבט – א' באדר
שבט
התיקון ה-25 לחוקת ארצות הברית
ליגת העל הלובית בכדורגל

| --- | --- |

 שם מלא:  הפריימר ליג הלובי
 כינוי:  ליגת העל הלובית
 תחום:   כדורגל
 ארגון:  התאחדות הכדורגל של לוב 
 מדינות:  לוב לוב
 קונפדרציה:  CAF
 קבוצות:  16 
 תקופת הפעילות:  1963–הווה (כ־61 שנים)
 אלופה נוכחית:  אל-אהלי טריפולי (2022/2023)
 מירב הזכיות:  אל-איתיחאד טריפולי (18 זכיות)
 מפעל מקביל:  הגביע הלובי
 מפעל נמוך:  ליגת המשנה הלובית 
 football.ly
 
ליגת העל בכדורגל של לוב (בערבית: الدوري الليبي الممتاز) היא הליגה הבכירה בכדורגל שמאורגנת על ידי התאחדות הכדורגל של לוב. הליגה דורגה בשיאה על ידי הפדרציה הבינלאומית להיסטוריה וסטטיסטיקה של הכדורגל במקום ה-56 בעולם בשנת 2009.
שני מועדוני הכדורגל המצלחים ביותר בליגה הם אל-איתיחאד טריפולי עם 18 זכיות באליפות הליגה ואל-אהלי טריפולי עם 13 זכיות באליפות הליגה. כמו כן, ב-42 מתוך 43 האליפויות זכו מועדוני כדורגל מטריפולי ובנגאזי (נכון ל-2020).
הליגה נוסדה ב-1963, כשקודם לכן התקיימו שלוש אליפויות פרובינציאליות: אליפות המזרח, אליפות המערב ואליפות הדרום. האליפות המאוחדת הראשונה, שאיגדה את שלוש האליפויות הללו, הפגישה מחדש בין אלופת המערב, אל אהלי טריפולי לבין אלופת המזרח, אל אהלי בנגאזי ואלופת הדרום - חילאל סבחה, כמעט מדי עונה.
האלופה משתתפת בעונה שלאחר האליפות בליגת האלופות האפריקאית.
רשימת זוכות באליפות הליגה

קבוצה המסומנת בכתב מודגש זכתה בגביע הלובי באותה העונה והשלימה דאבל מקומי.
↑  עקב מלחמת האזרחים בלוב
↑  עקב מלחמת האזרחים בלוב
טבלת אליפויות

| # | קבוצה | אליפויות | סגנויות | עונות זכייה |
| --- | --- | --- | --- | --- |
| 1 | אל-איתיחאד טריפולי | 18 | 7 | 1964/1965, 1965/1966, 1968/1969, 1985/1986, 1987/1988, 1988/1989, 1989/1990, 1990/1991, 2001/2002, 2002/2003, 2004/2005, 2005/2006, 2006/2007, 2007/2008, 2008/2009, 2009/2010, 2020/2021, 2021/2022 |
| 2 | אל-אהלי טריפולי | 12 | 9 | 1963/1964, 1970/1971, 1972/1973, 1973/1974, 1977/1978, 1983/1984, 1992/1993, 1993/1994, 1994/1995, 2000, 2013/2014, 2015/2016, 2022/2023 |
| 3 | אל-אהלי בנגאזי | 4 | 8 | 1969/1970, 1971/1972, 1974/1975, 1991/1992 |
| 4 | אלמדינה | 3 | 2 | 1975/1976, 1982/1983, 2000/2001 |
| 5 | אל-תחאדי | 3 | 1 | 1966/1968, 1976/1977, 1996/1997 |
| 6 | א-נאסר בנגאזי | 2 | 4 | 1987, 2017/2018 |
| 7 | אל-מאלחה טריפולי | 2 | 1 | 1997/1998, 1998/1999 |
| 8 | אל-דה'ארה טריפולי | 1 | 0 | 1984/1985 |
| 9 | א-שעאט טריפולי | 1 | 0 | 1995/1996 |
| 10 | אולימפיק א-זאוויה | 1 | 0 | 2003/2004 |
לזר לגין

| --- | --- |

 לידה:  21 בנובמבר 1903 (יוליאני) ויטבסק, האימפריה הרוסית 
 פטירה:  16 ביוני 1979 (בגיל 75) מוסקבה, ברה"מ 
 מדינה:  ברית המועצות, האימפריה הרוסית 
 מקום קבורה:  בית העלמין קונצבסקויה 
 שם עט:  Лагин 
 שפות היצירה:  רוסית, יידיש 
 סוגה:  רומן, רומן קצר, פמפלט 
 יצירות בולטות:  Old Khottabych 
 פרסים והוקרה:  מדליית הניצחון על גרמניה במלחמה הפטריוטית הגדולה 1941–1945  מדלייה "על הגנת אודסה"  עיטור הדגל האדום של העמל  דרגה שנייה במסדר המלחמה הפטריוטית  מדליית "ההגנה על סבסטופול" 
 www.lib.ru/LAGIN
 
בול בלארוסי, שהונפק ב-2003, לציון מאה שנים להולדתו של לזר לגין
לזר יוסיפוביץ' לַגִין (ברוסית: Лазарь Иосифович Лагин) הוא שם העט של אליעזר "לזר" יוסיפוביץ' גינזבורג (Гинзбург;‏ 4 בדצמבר 1903 – 4 ביוני 1979), סופר משורר וסאטיריקן יהודי-סובייטי, שכתב ברוסית.
קורות חיים

לגין נולד בעיר ויטבסק שבאימפריה הרוסית (כיום בבלארוס). בהמשך עברה משפחתו להתגורר במינסק. לזר היה ילד מחונן - סיים בית ספר תיכון רוסי בגיל 15. בגיל 15 הצטרף אל הנוער הקומוניסטי, בגיל 16 התנדב לצבא האדום ונטל חלק במלחמת האזרחים. כשהיה כבן 18 החל לפרסם מיצירותיו ברוסית (הוא העדיף ליצור ברוסית על נפי יידיש): שירה, סיפורת, פיליטונים ומאמרים, בעיתונות הקומוניסטית. דבריו עוררו עניין בצמרת התרבותית והוא הוזמן למוסקבה.
בשנת 1928 הגיע לגין למוסקבה והצטרף למערכת היומון החשוב "פראבדה", וכן למערכת העיתון הסאטירי הידוע "קרוקודיל". הוא פרסם אגדות לילדים, סיפורי קסם וכשפים, סאטירות חריפות, והכל ברוח השלטון הסובייטי האדוק. לגין הפך לסופר מוכר ידוע ופופולרי ברחבי ברית המועצות, והתכחש ליהדותו.
ספרו המפורסם ביותר – "חוטביץ' הזקן" (Старик Хоттабыч) פורסם בשנת 1937 (קיימת טענה, שרוב העבודה בוצע על ידי סופר אלכסנדר קרון - שם בדוי של אלכסנדר קריין[דרוש מקור]). על בסיס ספרו בשנת 1956 צולם סרט שזכה לפופולריות רבה.
במהלך מלחמת העולם השנייה התנדב לשירות הצבאי. הוא היה כתב צבאי בצי הים השחור. השתתף בקרבות להגנת אודסה וסבסטופול, קרבות לשחרור נובורוסייסק וקרץ'. את המלחמה סיים ברומניה ככתב צבאי של שייטת הדנובה. בשנת 1947 הוא פרסם ספר זכרונות ביידיש "מײַנע פֿרײַנט שװאַרצימישע קריגער: פֿראָנט-נאָטיצן".
בשנים שלאחר מלחמת העולם השנייה פרסם לגין ספרי מדע בדיוני רבים, שנפוצו במהדורות רבות. הרפובליקה העצמאית של בלארוס הוציאה בול דואר מהודר לזכרו. מכל יבולו הספרותי עובד לעברית רק ספר אחד משלו, בידי דוידה קרול.
ספרו בעברית

סודו של אילן, או, תעלולי הוטבי הקוסם (ברוסית - חוטביץ' הזקן; יעקב רוזנברג לפי ספרו של א’ לגין; כתבה: דוידה קרול; ציורים: איטה משי), תל אביב: יבנה, תשל"ב-1972.
כריס פיריך

כריס פִירִיך (בגרמנית: Chris Führich; נולד ב-9 בינואר 1998 בקסטרופ-ראוקסל שבגרמניה) הוא כדורגלן גרמני המשחק בעמדות קשר הכנף והקיצוני בקבוצת שטוטגרט מהבונדסליגה ובנבחרת גרמניה.
קריירת מועדונים

פיריך גדל במחלקות הנוער של SG זודרווייך, שאלקה 04, בורוסיה דורטמונד, בוכום ורוט-וייס אוברהאוזן. בחודש יולי 2017 חתם בפ.צ. קלן מהבונדסליגה. ב-13 בדצמבר ערך את הופעת הבכורה שלו במועדון, בהפסד 1-0 לבאיירן מינכן במסגרת המחזור ה-16 בליגה לעונת 2017/2018. בסך הכל ערך שתי הופעות ליגה במדי המועדון.
בחודש יולי 2019 חתם בבורוסיה דורטמונד מהבונדסליגה, והחל לשחק בקבוצת המילואים של המועדון. ב-12 באוגוסט 2020 הושאל פיריך לפאדרבורן 07 מהבונדסליגה השנייה למשך עונת 2020/2021, ובסך הכל ערך 34 הופעות ליגה במהלך תקופת ההשאלה, בהן הבקיע 13 שערים.
ב-19 ביולי 2021 חתם על חוזה לארבע שנים בשטוטגרט מהבונדסליגה. בשתי העונות הראשונות שלו במועדון ערך 58 הופעות ליגה והבקיע שמונה שערים.
באוקטובר 2023 ערך פיריך את הופעת הבכורה שלו במדי נבחרת גרמניה בכדורגל, בניצחון 3-1 על ארצות הברית במשחק ידידות.
הערות שוליים

↑  VfB sign Chris Führich באתר הרשמי של שטוטגרט, 19 ביולי 2021 (באנגלית)
| נבחרת גרמניה – יורו 2024 |
| --- | --- | --- |
|  1 נוייר •  2 רודיגר •  3 ראום •  4 טאה •  5 גרוס •  6 קימיך •  7 האברץ •  8 קרוס •  9 פילקרוג •  10 מוסיאלה •   11 פיריך •  12 באומן • 13 מילר •  14 באייר • 15 שלוטרבק • 16 אנטון • 17 וירץ • 18 מיטלשטאדט • 19 זאנה • 20 הנריכס • 21 גונדואן • 22 טר שטגן • 23 אנדריך • 24 קוך • 25 ג'אן • 26 אונדב • מאמן: נגלסמן |  1 נוייר •  2 רודיגר •  3 ראום •  4 טאה •  5 גרוס •  6 קימיך •  7 האברץ •  8 קרוס •  9 פילקרוג •  10 מוסיאלה •   11 פיריך •  12 באומן • 13 מילר •  14 באייר • 15 שלוטרבק • 16 אנטון • 17 וירץ • 18 מיטלשטאדט • 19 זאנה • 20 הנריכס • 21 גונדואן • 22 טר שטגן • 23 אנדריך • 24 קוך • 25 ג'אן • 26 אונדב • מאמן: נגלסמן | גרמניה |
| --- | --- |
בקרת זהויות :  GND: 1330231511  VIAF: 1692171732600609080007   WorldCat (עם VIAF): 1692171732600609080007
כריס פן

| --- | --- |
 תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  10 באוקטובר 1965 לוס אנג'לס, ארצות הברית 
 פטירה:  24 בינואר 2006 (בגיל 40) סנטה מוניקה, ארצות הברית 
 מקום קבורה:  בית הקברות הולי קרוס 
 מדינה:  ארצות הברית 
 תקופת הפעילות:  1979–2006 (כ־27 שנים) 
 מקום לימודים:  תיכון סנטה מוניקה 
 פרופיל ב-IMDb
 
כריסטופר שאנון "כריס" פן (באנגלית: Christopher Shannon "Chris" Penn;‏ 10 באוקטובר 1965 – 24 בינואר 2006) היה שחקן קולנוע אמריקאי, ממוצא יהודי.
ביוגרפיה

פן נולד ב-1965 בלוס אנג'לס, קליפורניה. אביו היה ליאו פן (אנ') (1921–1998), שחקן ובמאי קולנוע וטלוויזיה יהודי. אמו של פן, איילין ריאן (אנ') (נולדה ב-1928), הייתה שחקנית קולנוע. אחד הסרטים הידועים בהם שיחקה האם היה דרמת הפשע "At Close Range", מ-1986, בו הופיעה לצידם של שני בניה, כריס ושון פן.
כריס פן היה האח הצעיר מבין שלושת האחים לבית פן. שני אחיו הגדולים יותר: המוזיקאי מייקל פן, הבכור והשחקן שון פן.
הוא נפטר ב-2006, מקרדיומיופתיה, שקשורה ככל הנראה לעודף המשקל שלו ואולי גם לשימוש בסמים, בגיל 40 בלבד.
ביוגרפיה > קריירה

פן החל את קריירת הקולנוע שלו בגיל 12 והופיע במספר סרטים, לרוב בתפקיד משני. הוא זכור במיוחד עקב הופעתו בסרט "כלבי אשמורת" (1992) בתפקיד "אדי הנחמד" וכן בסרט "רומן על אמת" (1993). בנוסף, הופיע בסרטים "קדילאק של סופשבוע" (1995), "תמונות קצרות" (1993), "שעת שיא" (1998), "פוטלוס" (1984), "החיים הפרועים" (1984), "לימודים גנובים", "מחופשים ואנונימיים", "חבל על המאפיה" ועוד, ושיחק בסדרת הדרמה "האחווה של פולין, ניו המפשייר", שיצר דייוויד אי קלי לרשת CBS.
פן, שהיה בעל חגורה שחורה בקראטה, השתתף ב-1989 בסרט "המובחר שבמובחרים"  "Best of the Best"  כטרוויס בריקלי, חבר צוות טאקוונדו אמריקני. בסרט כיכבו גם ג'יימס ארל ג'ונס, סאלי קירקלנד, אריק רוברטס, פיליפ רהיי וסיימון רהי, פן השתתף גם בסרט ההמשך "המובחר שבמובחרים 2".
פן גם דיבב את השוטר פולאסקי במשחק המחשב "Grand Theft Auto: San Andreas".
ליטל נמו

| --- | --- |

ליטל נמו והנסיכה בפה הדרקון
 מבוסס על:  ליטל נמו (קומיקס)
 בימוי:  ג'יי סטיוארט בלקטון, וינזור מקיי 
 הופק בידי:  וינזור מקיי
 תסריט:  וינזור מקיי 
 עריכה:  וינזור מקיי
 שחקנים ראשיים:  ג'ון באני וינזור מקיי ג'ורג' מק'מנוס 
 מדינה:  ארצות הברית ארצות הברית
 חברת הפקה:  אולפני ויטאגרף 
 הקרנת בכורה:  8 באפריל 1911
 משך הקרנה:  11:33
 שפת הסרט:  אילם עם קולות רקע
 סוגה:  סרט אילם, סרט מונפש למחצה 
 דף הסרט ב־IMDb
 
ליטל נמו (באנגלית: Little Nemo) מוכר גם בשם Winsor McCay, the Famous Cartoonist of the N.Y. Herald and His Moving Comics הוא סרט ראינוע קצר מ-1911 בבימויו של וינזור מקיי ואחד מסרטי האנימציה הראשונים שנוצרו. הסרט מבוסס על רצועת קומיקס בעלת אותו שם.
הסרט הופק מ-4,000 ציורים שצוירו על נייר אורז ולאחר מכן הודבקו לקרטונים בגודל 24 × 12 × 20 אינץ' (61 × 30 × 51 סנטימטר). הסרט הופק באולפני Vitagraph.
גיבור הקומיקס הוא ילד ישנוני, שדמותו מבוססת על בנו של הצייר, רוברט מקיי.
הרצועה "נמו הקטן בסלאמברלנד" (במקור: Little Nemo in Slumberland) היא הרצועה שעובדה על ידי מקיי לסרט. ב-1989 קיבל הקומיקס עיבוד קולנועי מלא בשם "ליטל נמו: הרפתקאות בסלאמברלנד", וב-1990 נוצר עיבוד קולנועי נוסף בשם "ליטל נמו: מאסטר החלומות".